भामाशाह , जनधन योजना , मनरेगा सहित विभिन्न पेंशन व नकद हस्तातंरण योजनाओें का लाभ सहकारी बैंकों के माध्यम से उपलब्ध कराने के लिए राज्य में लगभग 7 हजार 489 पेक्स-लेम्प्स , ई-मित्र् केन्द्रों को केन्द्रीय सहकारी बैंकों का बिजनस कोरेसपोंडेंट बनाया जा चुका है। सहकारी बैंकों की सभी शाखाओं को कोर बैंकिंग प्लेटफार्म पर लाने के बाद अब ग्राम सेवा सहकारी समितियों के कम्प्यूटरीकरण के काम को गति दी जा रही है। पेक्स-लेम्प्स , र्ई-मित्र केन्द्रों के बैंकों के बीसी बनने से अब भामाशाह योजना की सुविधाएं इन केन्द्रों पर मिल सकेंगी। राज्य सरकार के वित्तीय सहयोग से 700 से अधिक पेक्स में कम्प्यूटरीकरण का काम जारी है। इसके लिए सॉफ्टवेयर तैयार हो गया है और प्रायोगिक तौर पर 100 से अधिक पेक्स से डेटा का आदान-प्रदान शुरु कर दिया गया है। चरणवद्ध तरीके से सभी पेक्स को कम्प्यूटरीकृत व्यवस्था से जोड़ दिया जाएगा।